Drucker, Tomáš, minister školstva, výskumu, vývoja a mládeže SR (2024-09-10):
Ďakujem veľmi pekne, pán predsedajúci. Vážené panie poslankyne, páni poslanci, ďakujem za názory v rozprave. Skúsim veľmi rýchlo na tie veci, čo si myslím, že dáva význam. Pani poslankyňa Kalmárová, chcem sa vám poďakovať naozaj za vecné príspevky. Či budeme diskutovať, či je dostatočne nežné alebo dostatočne revolučné, celkom fajn debata, myslím si, že predovšetkým to, už keď sme v tejto rovine, tak som spokojný, je tam kopu dobrých vecí. O veľa, mnohých ste rozprávali aj s kolegami. Kľudne na výbore si môžme pohovoriť aj o informovanom súhlase a tak ďalej. Ale chcem sa zastaviť pri pani poslankyni Kosovej o niečom, o čom som presvedčený, že zavádzate, a viacerí, a to je národnostné školstvo. Pretože pokiaľ by bolo to, alebo skutočnosťou to, čo tvrdíte, že zmenou tohto zákona by mohli vznikať národnostné rómske školy, tak vám hovorím, že súčasné platné znenie zákona by vám umožňovalo vznikať oveľa jednoduchšie národnostné rómske školy, oveľa jednoduchšie. Pretože zmena, a to s Rakúsmi nemá nič spoločné, zmena, ktorá je v zákone navrhnutá, je, že národnostná škola bude musieť vyučovať v národ... alebo bude musieť vyučovať v národnostnom ja-zy-ku, čo dnes nie je podmienka pre vznik národnostnej školy a vy môžte vytvoriť rómsku národnostnú školu oveľa-oveľa jednoduchšie, ako by to bolo na zákla... alebo ako je to na základe navrhovaného znenia zákona. Ja som vás prizval, aj vás, aj mnohých po tom, ako ste vyjadrili nejaký verejný názor na to, že s tým nesúhlasíte, odmietli ste prísť na debatu a na diskusiu, ale aj na tej odbornej diskusii som ponúkol, že ak nemáte vy a teda poviem zástupcovia, alebo nie konkrétne vy, ale hlavne odborníci a zástupcovia komunity rómskej, ktorých sa to bezprostredne dotýka, záujem na zlepšovaní vzdelávania, máte pochybnosti o tom, lusknutím prsta zrušíme memorandum a nebudeme v tom pokračovať. To nie je, toto nič nerieši, nič, len politikárčenie. A za tým si stojím. Pani poslankyňa Gažovičová, tri veci, čo zákon nerieši. V reedukačných centrách a zákon, ktorý sme prisľúbili na jeseň, áno, môžem potvrdiť, na 80 % ho máme pripravený, bude samostatne. Robíme to, ako som povedal, postupne, myslím, že je to pomerne veľký balík zákonov. Ja nechcem zahlcovať, samozrejme, ani Národnú radu každým mesiacom nejakými drobnými zmenami, ale zároveň nechcem čakať dva roky, kým všetko dáme dokopy. Myslím si, že tento balík si zaslúži pozornosť a je dostatočne veľký. Čo sa týka ukrajinských detí, upriamujem vám pozornosť teda na bod 100 školského zákona, ktorý máte predložený, kde sa dopĺňa, alebo je písmeno 4, kde je zavedená povinnosť pre ukrajinské deti, môžem vám to odcitovať, kde do 31. marca 2025 je pre rodičov ukrajinských detí povinnosť o zaradenie dieťaťa do školskej dochádzky. Čo sa týka šikany, je tu viacero projektov, o ktorých hovoríme, ale ak sa bavíme o zákone, tak máme v päť-deväť-šestke, teda o štátnej správe v bode 7 v § 3 ods. 7 doplnené písm. g) napríklad, ak riaditeľ školy opakovane neplní zistenia štátnej školskej inšpekcie o šikane, obligatórne bude odvolaný. Ale to sú zákonné, a ja som už ikskrát povedal, veci v zákone je fetiš, má pomáhať, je tu kopu iných projektov aj prevencie, predstavili sme projekt Stop šikane, nahlasovanie šikany, aplikácia s VÚDPaP-om a iks iných vecí. Ďakujem veľmi pekne a na kolegov, myslím, že nemám čo dodať.